CELEX: 62020CN0515
Language: lv
Date: 2020-10-14 00:00:00
Title: Lieta C-515/20: Lūgums sniegt prejudiciālu nolēmumu, ko 2020. gada 14. oktobrī iesniedza Bundesfinanzhof (Vācija) – B AG/Finanzamt A

25.1.2021   
            
            
               LV
            
            
               Eiropas Savienības Oficiālais Vēstnesis
            
            
               C 28/17
            
         
      Lūgums sniegt prejudiciālu nolēmumu, ko 2020. gada 14. oktobrī iesniedza Bundesfinanzhof (Vācija) – B AG/Finanzamt A
      
      (Lieta C-515/20)
      (2021/C 28/25)
      Tiesvedības valoda – vācu
      
         Iesniedzējtiesa
      
      
         Bundesfinanzhof
      
      
         Pamatlietas puses
      
      
         Prasītāja: B AG
      
      
         Atbildētāja: Finanzamt A
      
      
         Prejudiciālie jautājumi
      
      
                  1)
               
               
                  Vai malkai izmantojamu kokmateriālu jēdziens Direktīvas 2006/112/EK (1) 122. pantā ir jāinterpretē tādējādi, ka tas attiecas uz jebkādiem kokmateriāliem, kas pēc savām objektīvajām īpašībām ir paredzēti vienīgi sadedzināšanai?
               
            
                  2)
               
               
                  Vai dalībvalsts, kura, pamatojoties uz Direktīvas 2006/112/EK 122. pantu, malkai izmantojamu kokmateriālu piegādei paredz samazinātu likmi, var izmantot Kombinēto nomenklatūru, lai precīzi aptvertu attiecīgās likmes piemērošanas jomu?
               
            
                  3)
               
               
                  Gadījumā, ja atbilde uz otro jautājumu ir apstiprinoša, vai, ievērojot nodokļu neitralitātes principu, dalībvalsts savas ar Direktīvas 2006/112/EK 122. pantu un Direktīvas 2006/112/EK 98. panta 3. punktu piešķirtās pilnvaras izmantot Kombinēto nomenklatūru, lai precīzi aptvertu samazinātas likmes piemērošanas jomu, kas noteikta malkai izmantojamo kokmateriālu piegādei, var īstenot tādējādi, ka dažādiem malkai izmantojamu kokmateriālu veidiem, kas atšķiras pēc savām objektīvām pazīmēm un īpašībām, tomēr no vidusmēra patērētāja viedokļa atbilstoši kritērijam par izmantošanas salīdzināmību ir paredzēti vienai un tai pašai vajadzībai (izskatāmajā lietā – kurināšanai) un tādējādi savstarpēji konkurē, piemēro atšķirīgas nodokļa likmes?
               
            
         (1)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV 2006, L 347, 1. lpp.)